ay nang macapaghusay na itong ibong encantada, ay siya nangang pagcanta tantong caliga ligaya. sa principeng mapaquingan ang voces na sadyang inam, capagdaca', nagulay lay sa caniyang pagcasandal. sino cayang di maidlip sa gayong tinig nang voces, cun marinig nang may saquit ay gagaling siyang pilit. macapitong hinto baga, ang caniyang pagcacanta, pito naman ang hichura balahibong maquiquita. nang matapos nganing lahat yaong pitong pagcocoplas, ay tumae namang agad itong ibong sadyang dilag. sa casam ang capalaran si don diego ay natai an, ay naguing bato rin naman cay don pedro', naagapay. di anong magagaua pa nang siya', maguing bato na, paghihintay sabihin pa nang haring caniyang ama. hindi niya mautusan ang anac na si don juan, at di ibig mahiualay cahit susumandali man. si don jua', naghihintay na siya ay pag utusan, aayao tauaguin naman nang hari niyang magulang.